ananddey/assamese-wiki-corpus huggingface dataset:
মাৰিয়া ক'ৰিনা মাচাডো

মাৰিয়া ক'ৰিনা মাচাডো পেৰিস্কা (; জন্ম: ৭ অক্টোবৰ ১৯৬৭) এগৰাকী ভেনিজুৱেলাৰ ৰাজনীতিবিদ আৰু কৰ্মী যিয়ে ২০২৫ চনৰ শান্তিৰ নোবেল বঁটা লাভ কৰিছিল।

উদ্ধৃতি

এই দেশ ভেনিজুৱেলা আমেৰিকাৰ কোম্পানীসমূহে বিনিয়োগৰ বাবে এক উত্তম স্থান, আৰু সেই লোকসকলৰ বাবে, যিসকলে ইয়াৰ পৰা বহুত টকা উপাৰ্জন কৰিবলৈ ওলাইছে, ই সৰ্বোত্তম সুযোগ হ’ব।
- ‘Massive privatization’: María Corina Machado offers to sell $1.7 trillion of Venezuela’s assets to US corporations.ভূ-ৰাজনৈতিক অৰ্থনীতিৰ প্ৰতিবেদন, ১৩ নৱেম্বৰ, ২০২৫
মই এইটো মোৰ জনসাধাৰণৰ প্ৰতি শ্ৰদ্ধাঞ্জলি হিচাপে গ্ৰহণ কৰোঁ— লাখ লাখ ভেনিজুৱেলাৰ প্ৰতি যিসকলে, স্বাধীনতা, ন্যায় আৰু শান্তিৰ বাবে নিজৰ সকলোখিনি বিপদত পেলাইছে, তেওঁলোকৰ বাবে স্বীকৃতি হিচাপে আৰু মই সম্পূৰ্ণ নিশ্চিত যে আমি ইয়াক লাভ কৰিম।
- Finding out the news, অক্টোবৰ ২০২৫
স্বাধীনতাৰ দিশত আমাৰ যাত্ৰা সদায় আমাৰ ভিতৰতে আছিল। আমি নিজৰ ওচৰলৈ উভতি আহিছো। আমি ঘৰলৈ উভতি আহিছো।
স্বাধীনতা অবিহনে শান্তি থাকিব নোৱাৰে, শক্তি অবিহনেও স্বাধীনতা থাকিব নোৱাৰে।

উৎস

শ্ৰেণী:ৰাজনীতিবিদ
শ্ৰেণী:ন'বেল বঁটা বিজয়ী
শ্ৰেণী:নোবেল বঁটা বিজয়ী
শিলিগুড়ি কৰিডৰ

Ham Itihaasশিলিগুড়ি কৰিডৰ হৈছে ভাৰতৰ পশ্চিমবংগ ৰাজ্যৰ শিলিগুড়ি চহৰৰ আশে-পাশে থকা সংকীৰ্ণ অঞ্চল। ইংৰাজীত ইয়াক চিকেনজ নেক (অৰ্থাৎ: কুকুৰাৰ মূৰ) বুলিও কোৱা হয়। আটাইতকৈ সংকীৰ্ণ অংশত ই ২০–২২ কিলোমিটাৰ (১২–১৪ মাইল) দৈৰ্ঘ্যৰ ভূ-ৰাজনৈতিক আৰু ভূ-অৰ্থনৈতিক কৰিডৰৰে উত্তৰ-পূব ভাৰতৰ আঠখন ৰাজ্যক ভাৰতৰ বাকী অংশৰ সৈতে সংযোগ কৰে।

শিলিগুড়ি কৰিডৰ হৈছে ভূটান, নেপাল, বাংলাদেশ, ছিকিম, দাৰ্জিলিং, আৰু উত্তৰ-পূব ভাৰতক ইটোৰ সিটোৰ লগত সংযোগ কৰা কেন্দ্ৰীয় স্থান।

ইতিহাস

ভাৰত বিভাজনৰ ফলত ১৯৪৭–১৯৪৮ চনত বংগ (পূব বংগত) বিভাজনৰ পিছত পূব পাকিস্তান (বৰ্তমান বাংলাদেশ) সৃষ্টিৰ জৰিয়তে শিলিগুৰি কৰিডৰ গঠন হয়।

১৯৭৫ চনত ৰাজহুৱাভাৱে অনুষ্ঠিত হোৱা গণভোটৰ জৰিয়তে ভাৰতৰ সৈতে মিলন নোহোৱালৈকে ছিকিম ৰাজ্য পূৰ্বতে কৰিডৰৰ উত্তৰ দিশত আছিল। ইয়াৰ ফলত ভাৰতে শিলিগুৰি কৰিডৰৰ উত্তৰ দিশত বাফাৰ লাভ কৰাৰ লগতে চুম্বি উপত্যকাৰ পশ্চিম দিশৰ ওপৰত ভাৰতৰ নিয়ন্ত্ৰণ সুদৃঢ় হয়।

স্থান আৰু মাত্ৰা

কৰিডৰৰ মাত্ৰাসমূহ সাধাৰণতে ব্যাখ্যাৰ বিষয়। প্ৰায় বৰ্ণনাত ইয়াৰ আয়তন বহল অংশত ১৭০ বাই ৬০ কিলোমিটাৰ (১০৬ বাই ৩৭ মাইল) আৰু আটাইতকৈ সংকীৰ্ণ অংশটোত ২০–২২ কিলোমিটাৰ (১২–১৪ মাইল) বুলি কোৱা হৈছে।

জনপ্ৰিয় সংস্কৃতিত

২০০০ চনত হামফ্ৰে হকছলীয়ে তেওঁৰ উপন্যাস "ড্ৰেগন ফায়াৰ"ত চীনে ভাৰতৰ উত্তৰ-পূব ভূখণ্ডলৈ যোৱা স্থলপথ দখল কৰাৰ কাল্পনিক পৰিস্থিতিৰ বিষয়ে চমুকৈ উল্লেখ কৰিছিল। তদুপৰি, ব্ৰিগেডিয়াৰ বব বুটালিয়াৰৰ "এচেচিনছ মেচ (২০১১)"ত ডোক্লাম আৰু জালধাকা নদীৰ সৈতে জড়িত এনে পৰিস্থিতিও জড়িত হৈ আছে।

তথ্য সংগ্ৰহ

শ্ৰেণী:পশ্চিমবঙ্গ
শ্ৰেণী:ভূ-ৰাজনৈতিক কৰিডৰ
শ্ৰেণী:বাংলাদেশ–ভাৰত সীমান্ত
সুকুমাৰী

সুকুমাৰী আম্মা (; ৬ অক্টোবৰ ১৯৪০- ২৬ মাৰ্চ ২০১৩) এগৰাকী ভাৰতীয় অভিনেত্ৰী। তেওঁক মালয়ালম আৰু তামিল চলচ্চিত্ৰত কৰা কামৰ বাবে জনা যায়। পাঁচ দশকতকৈও অধিক সময়ৰ কৰ্মজীৱনত তেওঁ প্ৰধানকৈ মালয়ালম, তামিল, তেলেগু ভাষাৰ ২৫০০ খনতকৈও অধিক ছবিত অভিনয় কৰাৰ লগতে কম পৰিমাণে হিন্দী আৰু লগতে সিংহলী, ফৰাচী, ইটালীয়, বাংলা, তুলু, ইংৰাজী আৰু কানাড়াৰ এখনকৈ ছবিত অভিনয় কৰিছে। সুকুমাৰীয়ে ১০ বছৰ বয়সৰ পৰাই অভিনয় আৰম্ভ কৰে। ২০০৩ চনত কলাৰ ক্ষেত্ৰলৈ আগবঢ়োৱা তেওঁৰ অৱদানৰ বাবে ভাৰত চৰকাৰে পদ্মশ্ৰী বঁটা প্ৰদান কৰে। তামিল ছবি নম্মা গ্ৰামমত (২০১০) অভিনয় কৰি তেওঁ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। ২০১৩ চনৰ ২৬ মাৰ্চত চেন্নাইত হৃদৰোগত আক্ৰান্ত হৈ সুকুমাৰীৰ মৃত্যু হয়।

তথ্য সংগ্ৰহ

বাহ্যিক সংযোগ

– Sukumari's debut in Or Iravu featuring as young Lalitha

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:পদ্মশ্ৰী বঁটা বিজয়ী
আশালতা সেন

আশালাতা সেন (; জন্ম:৫ ফেব্ৰুৱাৰী ১৮৯৪ – মৃত্যু:১৩ ফেব্ৰুৱাৰী ১৯৮৬) এগৰাকী ভাৰতীয় সক্ৰিয় কৰ্মী, কবি, সমাজকৰ্মী, আৰু ভাৰতীয় স্বাধীনতা আন্দোলনৰ আগশাৰীৰ ব্যক্তি আছিল।

জীৱনী

১৮৯৪ চনত, অবিভক্ত বংগৰ নোৱাখলিৰ এটি উকীল পৰিয়ালত, বগলামোহন দাসগুপ্ত আৰু মনোদাসুন্দৰী দাসগুপ্তৰ ঘৰত আশালতা সেনে জন্মগ্ৰহণ কৰিছিল। তেওঁৰ দেউতাক নোৱাখলি জজ আদালতৰ অধিবক্তা আছিল। সৰুৰেপৰাই তেওঁ সাহিত্যিক ৰচনাৰাজিৰ প্ৰতি আকৰ্ষিত হৈছিল। ১০ বছৰ বয়সতেই তেওঁ বংগ বিভাজনৰ বিৰুদ্ধে জাতীয়তাবাদী উদ্যমেৰে কবিতা ৰচনা কৰিছিল আৰু সেইবোৰ অন্তঃপুৰ আলোচনীত প্ৰকাশ পাইছিল। তেওঁৰ আইতাক নৱশশী দেৱীৰপৰা পোৱা উৎসাহৰ বলত তেওঁ ১৯০৫ চনত ১১ বছৰ বয়সত স্বদেশী আন্দোলনত যোগদান কৰি ৰাজনৈতিক ক্ষেত্ৰখনত প্ৰৱেশ কৰে। উচ্ছ্বাস, উৎস, বিদ্যুৎ আৰু ছোটোদেৰ ছড়া আদি তেওঁ ৰচনা কৰা কিছু উল্লেখযোগ্য গ্ৰন্থ।

১৯২১ চনত তেওঁ মহাত্মা গান্ধীৰ অসহযোগ আন্দোলনত যোগদান কৰিছিল; আৰু নাৰী সবলীকৰণৰ বাবে তেওঁৰ ঘৰত শিক্ষা আশ্ৰম প্ৰতিষ্ঠা কৰিছিল। ১৯২২ চনত ঢাকা জিলাৰপৰা প্ৰতিনিধি হিচাপে গয়া কংগ্ৰেছত যোগদান কৰিছিল। তেওঁ ১৯২৪ চনত শৰ্মা গুপ্ত আৰু সৰযূবালা গুপ্তৰ সহযোগত গান্ধীবাদী দৰ্শনক আগুৱাই নিবলৈ আৰু মহিলা অংশগ্ৰহণকাৰীসকলৰ মাজত জাতীয়তাবাদৰ অনুভূতি জগাই তুলিবলৈ গেণ্ডাৰীয়া মহিলা সমিতি প্ৰতিষ্ঠা কৰিছিল। ১৯২৫ চনত সৰ্বভাৰতীয় কাটুনী সংঘৰ সদস্য হৈ ওচৰৰ গাঁৱত খাদী ব্যৱহাৰৰ প্ৰচাৰ আৰম্ভ কৰিছিল।

১৯৮৬ চনৰ ১৩ ফেব্ৰুৱাৰী তাৰিখে, নতুন দিল্লীস্থিত তেওঁৰ পুত্ৰৰ বাসগৃহত তেওঁৰ মৃত্যু হয়।

তথ্য সংগ্ৰহ

শ্ৰেণী:মৃত ব্যক্তি
শ্ৰেণী:বঙালী সাহিত্যিক
শ্ৰেণী:ভাৰতৰ নাৰী
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:মহাত্মা গান্ধী এডিটাথন, ২০২৫
আগুৰণ

আগুৰণ অসমৰ কিছুমান জনগোষ্ঠীৰ মহিলাই মূৰত লোৱা কাপোৰ৷ অতীজত অসমীয়া মহিলাৰ পৰিধেয় সাজ আছিল, কঁকালত মেখেলা পিন্ধা, বুকুত মেথনি মৰা, মূৰত এখন কাপোৰ লোৱা৷ এই কাপোৰখনকে আগুৰণ বোলা হৈছিল৷ সম্ভৱতঃ মেখেলা আৰু মেথনিয়ে ঢাকিব নোৱাৰা অংশ আগুৰি লয় বাবেই, এই কাপোৰখনক আগুৰণ বোলা হৈছিল৷ মঙলদৈৰ পৰা কামৰূপ, গোৱালপাৰা অঞ্চলৰ মহিলাসকলে মেখেলাখন বুকুৰ পৰা ভৰিপতালৈ পিন্ধি মেখেলাই নঢকা বুকু আৰু মূৰ অংশ আগুৰণেৰে মেৰিয়াই লৈছিল৷ অসমীয়া মহিলাৰ সাজ “ৰিহা’’ আহোম যুগৰ পৰাহে জনপ্ৰিয় হয়৷ তাৰ আগতে সকলো শ্ৰেণীৰ মানুহৰ মাজতে মূৰত কাপোৰ বন্ধাৰ নিয়ম আছিল৷ অৱশ্যে জনজাতীয় মহিলাৰ মাজত মূৰত কাপোৰ লোৱা দেখা নগৈছিল৷ আজিকালি আগুৰণ উজনি অসমৰ ঠাইভেদে দিহা নামৰ নামতীয়ে নাম পৰিৱেশনৰ সময়ত লোৱা দেখা যায়৷ অৱশ্যে ই পুৰুষে গাত লোৱা কপাহী চেলেং এখনিহে যদিও ইয়াক আগুৰণ বুলিয়েই কোৱা হয়৷

তথ্য সূত্ৰ

শ্ৰেণী:বস্ত্ৰ
শ্ৰেণী:মহিলাৰ বস্ত্ৰ
ফেডাৰেল কম্পিউটাৰ উইক

ফেডাৰেল কম্পিউটাৰ উইকনামেৰে আৰম্ভ কৰা হয় যদিও পিছলৈ নেক্সটগভ/এফ চি ডব্লিউ এফচিডব্লিউ পুনৰ নামকৰণ কৰা এই ৱেবচাইটটো হৈছে আমেৰিকাৰ ফেডাৰেল চৰকাৰৰ প্ৰযুক্তি আৰু মাজে মাজে ৰাজ্যিক, স্থানীয়, জনজাতীয় আৰু আন্তঃৰাষ্ট্ৰীয় চৰকাৰসমূহক সামৰি লোৱা এটা বাতৰি ৱেবছাইট। ইয়াৰ মালিক হৈছে GovExec.

১৯৮৭ চনত আন্তৰ্জাতিক তথ্য গোটৰ দ্বাৰা আৰু ভাৰ্জিনিয়াৰ ভিয়েনাত মুখ্য কাৰ্যালয় থকা এখন সাপ্তাহিক ছপা আলোচনী

ইয়াৰ মালিকীস্বত্ব কেলিফৰ্ণিয়া ভিত্তিক ১১০৫ চৰকাৰী তথ্য গোটলৈ যায়, যিটো ব্যক্তিগত কোম্পানী দুটা ব্যক্তিগত ইকুইটি প্ৰতিষ্ঠান: নটিক পাৰ্টনাৰ্ছ আৰু আলটা কমিউনিকেচনৰদ্বাৰা সমৰ্থিত। ২০০৮ চনৰ আগষ্ট মাহত সম্পাদক ক্ৰিষ্টোফাৰ ড’ৰ’বেকে ডব্লিউ এফ ই ডিৰ পদ গ্ৰহণ কৰিবলৈ পদত্যাগ কৰে। ২০০৮ চনৰ ডিচেম্বৰ মাহত ডেভিদ ৰেপ, যিজন পূৰ্বে কংগ্ৰেছনেল ত্ৰৈমাসিকৰ কাৰ্যবাহী আছিল, প্ৰকাশনটোৰ নতুন সম্পাদক (আৰু সম্পাদকীয় পৰিচালক যিয়ে ১১০৫টা গভইনফ' প্ৰকাশনৰ সকলো তদাৰক কৰে) হয়।

২০২১ চনত ১১০৫ য়ে এফ চি ডব্লিউ আৰু কেইবাটাও ভগ্নী প্ৰকাশন গভ এক্সেকক বিক্ৰী কৰে, যাৰ নেক্সটগভ প্ৰকাশনে এফ চি ডব্লিউৰ সৈতে প্ৰতিযোগিতাত অৱতীৰ্ণ হৈছিল। ২০২৩ চনত GovExec এ FCW আৰু NextGov একত্ৰিত কৰি NextGov/FCW সৃষ্টি কৰে।

তথ্যসূত্ৰ

শ্ৰেণী:অনুষ্ঠান প্ৰতিষ্ঠান
আওলিং উৎসৱ

আওলিং উৎসৱ (; আওলেং, হিচাপেও উচ্চাৰিত) কন্যাক নগা জনগোষ্ঠীৰ দ্বাৰা উদযাপিত এক উৎসৱ। এই উৎসৱ সাধাৰণতে প্ৰতিবছৰে এপ্ৰিল মাহৰ প্ৰথম সপ্তাহত পালন কৰা হয়। উত্তৰ পূব ভাৰতৰ নাগালেণ্ড ৰাজ্যৰ মন জিলাৰ কন্যাক গোষ্ঠীৰ অধিবাসীসকলৰ ই এক প্ৰধান উৎসৱ।

নাগালেণ্ডৰ আনুষ্ঠানিক স্বীকৃতিপ্ৰাপ্ত ১৭টা নগা জনগোষ্ঠীৰ ভিতৰত কন্যাক নগাৰ গোটটোয়েই সৰ্ববৃহৎ। উল্লেখ্য যে, কন্যাক নগাসকল তেওঁলোকৰ পৰম্পৰাগত মূৰ-চিকাৰ (head hunting)-ৰ বাবেই প্ৰখ্যাত। কন্যাক জনগোষ্ঠীৰ নগাসকল নাগালেণ্ডৰ মন জিলাৰ লগতে প্ৰতিৱেশী ৰাষ্ট্ৰ ম্যানমাৰৰ অধিবাসী। সেইবাবেই এই অঞ্চলটো আওলিং উৎসৱ দৰ্শনৰ সকলোতকৈ উপযুক্ত হিচাপে গণ্য কৰা হয়।

উৎসৱৰ বৰ্ণনা

আওলিং উৎসৱৰ জৰিয়তে বসন্তৰ আগমনক উদযাপন কৰাৰ লগতে আসন্ন কৃষি ঋতু শস্যসম্ভৱা হোৱাৰ বাবে প্ৰাৰ্থনা জনোৱা হয়। এই উৎসৱ কন্যাক নগাসকলৰ বৰ্ষপঞ্জীৰ নৱবৰ্ষৰ আৰম্ভণিতে উদযাপিত হয় আৰু ই ৰোমান বৰ্ষপঞ্জীৰ এপ্ৰিল মাহৰ প্ৰথম সপ্তাহত পৰে। অৱশ্যে ভিন ভিন গাৱঁত উদযাপনৰ দিৱস ভিন ভিন হ'ব পাৰে। মন জিলা আৰু চুবুৰীয়া ম্যানমাৰৰ কন্যাক নগা অধ্যুষিত অঞ্চলত কোনো ধৰাবন্ধা তাৰিখ নোহোৱাকৈ পালিত হয়।

আওলিং উৎসৱ বিখ্যাত হৰ্ণবিল উৎসৱৰ পৰা পৃথক। হৰ্ণবিল উৎসৱ নাগালেণ্ডৰ ৰাজধানী ক'হিমাৰ পৰা ১২ কিল'মিটাৰ দূৰত্বত অৱস্থিত কিচামা ঐতিহ্য গাওঁ (Kisama Heritage Village)-ত ১-৭ ডিচেম্বৰ তাৰিখে অনুষ্ঠিত হয়। হৰ্ণবিল উৎসৱ নাগালেণ্ডৰ পৰ্যটকসকলৰ বাবে এক কেন্দ্ৰীয় আকৰ্ষণ আৰু এই উৎসৱ নাগালেণ্ডৰ বিভিন্ন জনগোষ্ঠীৰ কৃষ্টি-সংস্কৃষ্টিৰ প্ৰদৰ্শন আৰু সংৰক্ষণৰ উদ্দেশ্যে চৰকাৰৰ পৰ্যটন আৰু কলা আৰু কৃষ্টি বিভাগৰ পৃষ্ঠপোষকতাত অনুষ্ঠিত হয়।

আওলিং উৎসৱ কেৱল কন্যাক নগা জনগোষ্ঠীৰ দ্বাৰা উদযাপিত খাঁটি জনজাতীয় লোকাচাৰৰ উৎসৱ। আওলিং উৎসৱৰ অনুষ্ঠান একসপ্তাহ ধৰি চলে। উৎসৱৰ কাৰ্যসূচীৰ ভিতৰত কন্যাক গোষ্ঠীৰ নিজস্ব নৃত্য-গীত, সমূহীয়া ভোজ ইত্যাদি অন্যতম। ইয়াৰ লগতে কৃষিক্ষেত্ৰসমূহক শস্যসম্ভৱা কৰি তোলাৰ আহ্বানেৰে ঐশ্বৰিক শক্তিসমূহৰ প্ৰতি উৎসৰ্গা কৰা হয়।

আওলিং উৎসৱৰ প্ৰথম তিনিটা দিনক ক্ৰমে Hoi Lah Nyih, Yin Mok Pho Nyih আৰু Mok Shek Nyih হিচাপে জনা যায়। এইকেইটা দিন পৰম্পৰাগত সাজ-পোছাক বোৱা, সমূহীয়া ভোজৰ উৎসৰ্গাৰ বাবে জন্তু সংগ্ৰহ আৰু বিভিন্ন খাদ্য সম্ভাৰ আৰু চাউলৰ সুৰা প্ৰস্তুত কৰ্মসূচীৰ জৰিয়তে উৎসৱৰ মূল উদযাপনৰ বাবে প্ৰস্তুতি চলোৱা হয়।

আওলিং উৎসৱৰ সকলোতকৈ গুৰুত্বপূৰ্ণ দিন হিচাপে পৰিচিত চতুৰ্থ দিনটোক বুলি কোৱা হয়। সেই দিনটোত কন্যাক জনজাতিৰ সকলো লোকেই শ্ৰেষ্ঠতম পৰম্পৰাগত জনজাতীয় ৰঙ-বিৰঙী সাজ-পোছাক আৰু আ-অলংকাৰেৰে সু-সজ্জিত হয়। সেই দিনটোত নৃত্য, গীত ইত্যাদিৰ পৰিৱেশনৰ লগতে সমূহীয়া ভোজৰ ব্যৱস্থা থাকে। বিশেষকৈ, কন্যাক নগা জনগোষ্ঠীৰ প্ৰখ্যাত মূৰ-চিকাৰৰ ইতিহাসৰ প্ৰতীকী নৃগোষ্ঠীয় নৃত্য পৰিৱেশন এই উৎসৱৰ এক বিশেষ আকৰ্ষণ। .

উৎসৱৰ শেষৰ দিনদুটাক Lingha Nyih আৰু Lingshan Nyih নামেৰে জনা যায়। এইদুটা দিনত অধিবাসীসকলে নিজৰ পৰিয়ালৰ পৰিজনৰ সৈতে সময় কটোৱাৰ লগতে নিজৰ নিজৰ গৃহসমূহ আৰু গাৱঁৰ চৌপাশ পৰিষ্কাৰকৰণৰ কাম হাতত লয়।

তথ্যসূত্ৰ

শ্ৰেণী:ভাৰতৰ উৎসৱসমূহ
শ্ৰেণী:নাগালেণ্ড
ধৰ্ম কান্ত মিলি

ধৰ্ম কান্ত মিলি (ইংৰাজী: Dharma Kanta Mili) অসম লোকসেৱা আয়োগ (ACS)ৰ এগৰাকী জ্যেষ্ঠ তথা সুদক্ষ প্ৰশাসনিক বিষয়া, ক্ৰীড়াবিদ (ফুটবল খেলুৱৈ) আৰু অসমীয়া সুলেখক। ১৯৬৭ চনৰ ২ জুন তৰিখে শিৱসাগৰৰ দিখৌমুখত জন্মগ্ৰহণ কৰা ধৰ্ম কান্ত মিলি অসম চৰকাৰৰ বিভিন্ন প্ৰশাসনিক কাম-কাজত জড়িত থকাৰ লগতে বিভিন্ন সামাজিক কাম-কাজ, ক্ৰীড়াজগত আৰু শৈক্ষিক ক্ষেত্ৰখনলৈ অৱদান যোগাইছিল।

শিক্ষা

মিলিয়ে ১৯৮২ চনত স্থানীয় দিখৌমুখ জনজাতি উচ্চ মাধ্যমিক বিদ্যালয়ৰ পৰা সুখ্যাতিৰে হাইস্কুল শিক্ষান্ত পৰীক্ষাত উত্তীৰ্ণ হৈ পৰৱৰ্তী সময়ত কটন বিশ্ববিদ্যালয়ৰ পৰা স্নাতক আৰু গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।

কৰ্ম জীৱন

প্ৰথমতে শিৱসাগৰ মহাবিদ্যালয় আৰু জগন্নাথ বৰুৱা বিশ্ববিদ্যালয়ত কিছুদিন অধ্যাপনা কৰাৰ সময়তে ১৯৯৩ চনত অসম চৰকাৰৰ অসামৰিক সেৱাৰ পৰীক্ষাত সুখ্যাতিৰে উত্তীৰ্ণ হৈ এগৰাকী অসামৰিক প্ৰশাসনিক বিষয়া হিচাপে কৰ্মজীৱনৰ পাতনি মেলে। কৰ্মজীৱনৰ সময়ছোৱাত এগৰাকী দক্ষ প্ৰশাসনিক বিষয়াৰ পৰিচয় দিবলৈ সক্ষম হোৱা মিলিয়ে অসম চৰকাৰৰ উচ্চ শিক্ষা বিভাগৰ সঞ্চালক, ক্ৰীড়া আৰু যুৱ কল্যাণ বিভাগৰ সঞ্চালক, জল জীৱন মিছনৰ অতিৰিক্ত সঞ্চালক, জন স্বাস্থ্য কাৰিকৰী বিভাগৰ অতিৰিক্ত সচিব, পঞ্চায়ত আৰু গ্ৰামোন্নয়ন বিভাগৰ যুটীয়া সচিব, মীন বিভাগৰ যুটীয়া সচিব, মিচিং স্বায়ত্বশাসিত পৰিষদৰ মুখ্য সচিব, ধেমাজি জিলা অতিৰিক্ত আয়ুক্ত, অতিৰিক্ত উন্নয়ন আয়ুক্ত, ধেমাজি জিলা মহকুমা বিষয়া, উত্তৰ লখিমপুৰ, বিহপুৰীয়া, ওদালগুৰি, নাওবৈচা আৰু সোৱনশিৰীৰ মূল চক্ৰ বিষয়া হিচাপে কাৰ্যনিৰ্বাহ কৰি মৃত্যুৰ সময়লৈকে অসম চৰকাৰৰ ৰাজহ বিভাগৰ সচিব হিচাপে কাৰ্যনিৰ্বাহ কৰিছিল।

মৃত্যু

উচ্চ ৰক্তচাপজনিত কাৰণত আক্ৰান্ত হৈ গুৱাহাটীৰ জি এন আৰ চি চিকিৎসালয়ত চিকিৎসাধীন হৈ থকা অৱস্থাত ২০২৬ চনৰ ১৭ মে' তাৰিখে মিলিয়ে প্ৰায় ৫৯ বছৰ বয়সত শেষ নিশ্বাস ত্যাগ কৰে।

তথ্যসূত্ৰ

শ্ৰেণী:মিচিং জনগোষ্ঠীৰ ব্যক্তি

শ্ৰেণী:প্ৰশাসনিক বিষয়া
গুলবদন বেগম

গুলবদন বেগম (২০ নৱেম্বৰ ১৫২২ – ৭ ফেব্ৰুৱাৰী ১৬০৩) মোগল ৰাজকুমাৰী আৰু মোগল সাম্ৰাজ্যৰ প্ৰতিষ্ঠাপক সম্ৰাট বাবৰৰ কন্যা আছিল।

তেওঁৰ ভতিজা আৰু হুমায়ুনৰ পুত্ৰ সম্ৰাট আকবৰৰ অনুৰোধত লিখা তেওঁৰ সতীয়া ভাতৃ আৰু বাবৰৰ উত্তৰাধিকাৰী সম্ৰাট হুমায়ুনৰ জীৱনৰ বিৱৰণী হুমায়ুন-নামাৰ লেখিকা হিচাপে তেওঁ বেছিকৈ পৰিচিত। গুলবদনৰ বাবৰৰ স্মৃতি চমু যদিও তাই হুমায়ুনৰ ঘৰখনৰ সতেজ বিৱৰণ দিছে আৰু তেওঁৰ সতীয়া ভাতৃ কামৰাণ মিৰ্জাৰ সৈতে হোৱা মুখা-মুখি সম্পৰ্কে বিৰল সামগ্ৰী আগবঢ়াইছে।
ভায়েকহঁতৰ মাজত হোৱা ভ্ৰাতৃহত্যাৰ সংঘাত তাই দুখৰ ভাব এটাৰে লিপিবদ্ধ কৰে।

১৫৩০ চনত পিতৃৰ মৃত্যুৰ সময়ত গুলবদন বেগমৰ বয়স আছিল প্ৰায় আঠ বছৰ আৰু তেওঁক সতীয়া ভাতৃ হুমায়ুনে ডাঙৰ-দীঘল কৰিছিল। তেওঁ সোতৰ বছৰ বয়সত মগুলিস্তানৰ তুৰ্পান খানাটৰ খান আহমদ আলাকৰ পুত্ৰ আইমান খোৱাজা চুলতানৰ পুত্ৰ খিজৰ খোৱাজা খানৰ সৈতে বিবাহপাশত আবদ্ধ হয়।

জীৱনৰ বেছিভাগ সময় কাবুলতে কটায়। ১৫৫৭ চনত তেওঁৰ ভতিজা আকবৰে আগ্ৰাত সাম্ৰাজ্যবাদী ঘৰত যোগদান কৰিবলৈ আমন্ত্ৰণ জনায়। সাম্ৰাজ্যবাদী পৰিয়ালত তেওঁৰ যথেষ্ট প্ৰভাৱ আৰু সন্মান আছিল আৰু আকবৰ আৰু তেওঁৰ মাতৃ হামিদা বানু বেগম দুয়োজনে তেওঁক বহুত ভাল পাইছিল। আবুল ফজলৰ আকবৰনামা (শব্দ অৰ্থত ‘আকবৰৰ কিতাপ’)ত গুলবদন বেগমৰ উল্লেখ আছে আৰু তেওঁৰ জীৱনীমূলক বহু বিৱৰণ গ্ৰন্থখনৰ জৰিয়তে উপলভ্য।

আন কেইবাগৰাকীও ৰাজকীয় মহিলাৰ সৈতে গুলবদন বেগমে মক্কালৈ তীৰ্থযাত্ৰা কৰে আৰু সাত বছৰৰ পাছত ১৫৮২ চনত ঘৰলৈ উভতি যায়। ১৬০৩ চনত তেওঁৰ মৃত্যু হয়।

নাম

গুলবদন বেগমৰ নামৰ অৰ্থ ধ্ৰুপদী পাৰ্চী ভাষাত "ফুলৰ দৰে শৰীৰ" বা "গোলাপৰ শৰীৰ।"

প্ৰাথমিক জীৱন

১৫২২ চনৰ ২০ নৱেম্বৰত যেতিয়া ৰাজকুমাৰী গুলবদনৰ জন্ম হৈছিল দিলদাৰ বেগমৰ ঘৰত, তেতিয়া তেওঁৰ পিতৃ বাবৰ কাবুলত ঊনৈছ বছৰ ধৰি প্ৰভু আছিল; তেওঁ কুণ্ডুজ আৰু বদাখশানৰ শাসক আছিল, ১৫১৯ চনৰপৰা বাজাউৰ আৰু স্বাট আৰু এবছৰ ধৰি কান্দাহাৰৰ দখল কৰিছিল। সেই ঊনৈছ বছৰৰ ভিতৰত দহটা বছৰৰ ভিতৰত তেওঁক হাউছ অৱ টাইমূৰৰ মুৰব্বী হিচাপে আৰু তেওঁৰ স্বাধীন সাৰ্বভৌমত্বৰ বাবে বাদশ্বাহ বুলি অভিহিত কৰা হৈছিল।

গুলবদনৰ ভাই-ভনীৰ ভিতৰত ডাঙৰ ভাতৃ হিন্দল মিৰ্জা আৰু আন দুগৰাকী ভগ্নী গুলৰং বেগম আৰু গুলচেহৰা বেগম থকাৰ বিপৰীতে সৰু ভাই আলৱাৰ মিৰ্জাৰ শৈশৱতে মৃত্যু হয়। ভাই-ভনীসকলৰ ভিতৰত গুলবাদান তেওঁৰ ভাতৃ হিন্দল মিৰ্জাৰ অতি ঘনিষ্ঠ আছিল।

সোতৰ বছৰ বয়সত গুলবদনৰ বিবাহ হয় এজন চাগাটাই সম্ভ্ৰান্ত, তেওঁৰ ভতিজা-ভায়েক খিজৰ খাজা খানৰ সৈতে, যি তুৰ্পান খানাতৰ খান আহমদ আলাকৰ পুত্ৰ আইমান খাজাহ চুলতানৰ পুত্ৰ আছিল।

১৫৪০ চনত হুমায়ুনে তেওঁৰ পিতৃ বাবৰে ভাৰতত প্ৰতিষ্ঠা কৰা ৰাজ্যখন বিহাৰৰপৰা অহা পষ্টুন সৈনিক শ্বেৰ শ্বাহ ছুৰীৰ হাতত হেৰুৱাইছিল, যিয়ে সুৰ সাম্ৰাজ্য প্ৰতিষ্ঠা কৰিছিল। কেৱল গৰ্ভৱতী পত্নী হামিদা বানু বেগম, এগৰাকী মহিলা পৰিচাৰিকা আৰু কেইজনমান নিষ্ঠাৱান সমৰ্থক লৈ হুমায়ুনে লাহোৰ আৰু তাৰ পিছত কাবুললৈ পলায়ন কৰে। পৰৱৰ্তী পোন্ধৰ বছৰ তেওঁ ছাফাৱী ইৰাণত নিৰ্বাসিত আছিল।

গুলবদন বেগম আকৌ কাবুলত থাকিবলৈ গ’ল। মোগল হৰেমৰ আন সকলো মহিলাৰ দৰেই তাইৰ জীৱনটোও তিনিজন মোগল ৰজাৰ সৈতে জটিলভাৱে জড়িত আছিল – পিতৃ বাবৰ, ভাতৃ হুমায়ুন আৰু ভাগিন আকবৰ।

হুমায়ুনে সাম্ৰাজ্য পুনৰ প্ৰতিষ্ঠা কৰাৰ দুবছৰৰ পাছত গুলবদনে হাৰেমৰ আন মোগল মহিলাসকলৰ সৈতে আগ্ৰালৈ উভতি যায়, যিজনে হুমায়নৰ পতনত মৃত্যুৰ পাছত নিজৰ শাসন আৰম্ভ কৰিছিল।

তথ্যসূত্ৰ

শ্ৰেণী:মোগল সাম্ৰাজ্য
শ্ৰেণী:ভাৰতীয় নাৰী
শ্ৰেণী:ৰাজতন্ত্ৰ
পৰিসংখ্যা

পৰিসংখ্যা হৈছে এক বিজ্ঞান য'ত তথ্য আহৰণ, সংগঠিতকৰণ বা শ্ৰেণীভুক্তকৰণ, উপস্থাপন আৰু বিশ্লেষণ কৰা হয়। কোনো বৈজ্ঞানিক, ঔদ্যোগিক, বা সামাজিক ক্ষেত্ৰত পৰিসংখ্যা বিজ্ঞানক প্ৰয়োগ কৰিবৰ বাবে কিছুমান তথ্য বা ডাটাৰ ব্যৱহাৰ কৰা হয়। এই তথ্যৰ প্ৰকাৰ বিভিন্ন ধৰণৰ হ'ব পাৰে যেনেঃ পৃথিৱীত বাস কৰা লোকসকল, বা এটা শ্ৰেণীৰ পুৰুষ আৰু মহিলাৰ সংখ্যা ইত্যাদি। পৰিসংখ্যাই তথ্যৰ সৈতে জড়িত প্ৰতিটো দিশকেই অধ্যয়ন কৰে। তথ্য সংগ্ৰহৰ পৰিকল্পনাকে আদি কৰি প্ৰশ্ন তালিখাৰ আৰ্হি প্ৰস্তুত আৰু তথ্য সংগ্ৰহৰ পদ্ধতি নিৰ্নয়কো পৰিসংখ্যাই বিবেচনা কৰে।

আৰম্ভণি

পৰিসংখ্যাক গণিতৰ এক শাখা বা গণিতৰ এক অংগ বুলি বিবেচনা কৰা হয় যি, তথ্য সংগ্ৰহ, সংগঠিতকৰণ, উপস্থাপন আৰু বিশ্লেষণৰ সৈতে জড়িত।
যদিও পৰিসংখ্যাই ডাটা সংগ্ৰহ কৰি ইয়াৰ ওপৰত কৰা বিশ্লেষণ আৰু ইয়াৰ জৰিয়তে সিদ্ধান্ত গ্ৰহণ প্ৰক্ৰিয়া এক অনিচ্ছয়তাৰ আৱৰ্তত থাকে, তথাপিও কোনো কোনো ব্যক্তিৰ মতে পৰিসংখ্যা, গণিতৰ এক শাখা হোৱাৰ বিপৰীতে ই এক সুকীয়া গাণিতিক বিজ্ঞান।

গাণিতিক পৰিসংখ্যা

গাণিতিক পৰিসংখ্যা হৈছে পৰিসংখ্যাত গণিতৰ ব্যৱহাৰ। ইয়াত গাণিতিক কৌশল সমূহ যেনে: গণিতীয় বিশ্লেষণ, ৰৈখিক বীজগণিত, সম্ভাৱিতা, সম্ভাৱিতাৰ সূত্ৰাৱলী, পাৰ্থক্য সূচক সমীকৰণ আদিৰ আলোচনা কৰা হয়।

মূল আৰু ইতিহাস

]], সম্ভাৱিতাৰ গাণিতিক বিশ্লেষণৰ বাটকটীয়া
পৰিসংখ্যাৰ ইংৰাজী প্ৰতিশব্দ 'Statistics' শব্দটি লেটিন শব্দ 'Statuss', ইটালীয় শব্দ 'Statista' বা জাৰ্মান শব্দ 'Statistik'ৰ পৰা উৎপত্তি হোৱা বুলি বিশ্বাস কৰা হয়। 'statuss' আৰু 'statistik' শব্দৰ অৰ্থ 'ৰাষ্ট্ৰ' আৰু 'Statista' শব্দৰ অৰ্থ ৰাষ্ট্ৰৰ কাৰ্যাৱলী। ইয়াৰ পৰা বুজা যায় যে, ৰাষ্ট্ৰৰ কাম কাজ পৰিচালনাৰ বাবেই পৰিসংখ্যা বিজ্ঞানৰ উৎপত্তি হৈছে। ৰাষ্ট্ৰৰ বিভিন্ন তথ্য যেনেঃ জনসংখ্যা, জন্ম-মৃত্যুৰ হাৰ, আদি নিৰ্ধাৰণৰ ক্ষেত্ৰত পৰিসংখ্যাৰ ব্যৱহাৰ হয়। ৮ আৰু ১৩ শতাব্দীৰ মাজৰ ইছলামিক স্বৰ্ণ যুগৰ সময় চোৱাত আৰৱ গণিতজ্ঞ আৰু আৰু সাংকেতিক বাৰ্তা লিখোঁতাৰ দ্বাৰা সম্ভাৱিতা আৰু পৰিসংখ্যাৰ ব্যৱহাৰ হোৱা বুলি ধৰা হয়। আল-খালিলে(৭১৭-৭৮৬) সাংকেতিক বাৰ্তাৰ ওপৰত লিখা গ্ৰন্থ খনত স্বৰধ্বনি যুক্ত আৰু অযুক্ত সকলো সম্ভৱপৰা আৰৱী শব্দৰ তালিকা প্ৰস্তুত কৰিবলৈ পোন প্ৰথমবাৰৰ বাবে বিন্যাস আৰু জোটৰ ব্যৱহাৰৰ কৰিছিল। পৰিসংখ্যা বিজ্ঞানৰ আটাইতকৈ পুৰণি কিতাপ খনৰ পাণ্ডুলিপি লিখিছিল আৰৱী পণ্ডিত আল-কিন্দিয়ে। ৮০১-৮৭৩ শতাব্দীত লিখা এই কিতাপখনত তেওঁ সাংকেতিক বাৰ্তাৰ ক্ষেত্ৰত পৰিসংখ্যা আৰু বাৰংবাৰতা কিদৰে ব্যৱহাৰ কৰিব লাগে সেই বিষয়ে লিখিছিল। এই পাণ্ডুলিপিয়ে পৰিসংখ্যা বিজ্ঞান আৰু সাংকেতিক বাৰ্তাৰ জগত খনত এটা ভেটি প্ৰতিষ্ঠা কৰিলে।

তথ্যসূত্ৰ

শ্ৰেণী:গণিত
*
ৰংপুৰ চৰকাৰী মহাবিদ্যালয়

ৰংপুৰ চৰকাৰী মহাবিদ্যালয়, ৰংপুৰ হৈছে বাংলাদেশৰ ৰংপুৰ চহৰৰ এখন চৰকাৰী উচ্চ শিক্ষাৰ প্ৰতিষ্ঠান। এই প্ৰতিষ্ঠানখন চহৰৰ কেন্দ্ৰস্থল ৰাধাবল্লভ অঞ্চলত অৱস্থিত আৰু ২৫ জুলাই, ১৯৬৩ তাৰিখে প্ৰতিষ্ঠা কৰা হৈছিল। বৰ্তমান এই মহাবিদ্যালয়ত উচ্চ মাধ্যমিক স্তৰত বিজ্ঞান, মানৱিক আৰু বাণিজ্য শাখাত শিক্ষা দিয়া হয়। লগতে, স্নাতক (পাছ) পাঠ্যক্ৰম, ১৪টা বিষয়ত স্নাতক (সন্মান) আৰু ৭টা বিষয়ত স্নাতকোত্তৰ পাঠ্যক্ৰম চালু আছে। ২০২৪ চনৰ তথ্য অনুসৰি, এই মহাবিদ্যালয়ত মুঠ ১১,৩৭৫জন ছাত্ৰ-ছাত্ৰী অধ্যয়ন কৰি আছে।

ইতিহাস

link= আৰু তৃতীয় অট্টালিকা
১৯৬৩ চনৰ ১ জানুৱাৰীত ৰংপুৰৰ একমাত্ৰ শিক্ষা প্ৰতিষ্ঠান কাৰমাইকেল কলেজখন চৰকাৰীকৰণ হোৱাৰ ফলত ছাত্ৰ-ছাত্ৰীৰ আসনসংখ্যা সীমাবদ্ধ হৈ পৰে। এই সময়ত অঞ্চলটোত আন কোনো কলেজ নাথাকিলেও ছাত্ৰ-ছাত্ৰীয়ে শিক্ষাৰ ক্ষেত্ৰত সমস্যাৰ সন্মুখীন হয়। ছাত্ৰ-ছাত্ৰীৰ দৰকাৰ পূৰণৰ বাবে এখন নতুন কলেজ প্ৰতিষ্ঠাৰ আৱশ্যকতা অনুভৱ কৰা হয়। সেই সময়ত ঢাকাৰ বিশ্ববিদ্যালয়ৰ প্ৰাক্তন উপাচাৰ্য অধ্যাপক এমাজ উদ্দিন আহমেদৰ আন্তৰিক প্ৰচেষ্টাত অধ্যাপক ফুলায় হোছেইন, তৎকালীন উপ-কমিশনাৰ (ডিচি) ও. এম. কৰ্নি, সহকাৰী উপ-কমিশনাৰ (এডিচি) আব্দুছ ছত্তাৰ, জিলাৰ শিক্ষা বিষয়াৰ তাহমেদুৰ ৰহমান (টি. ৰহমান), এডভোকেট আবুল খান, আমিন হোছেইন, আবু ছালেক, আবুল হোছেইন, সংসদ সদস্য মঈন উদ্দিন চৰকাৰ আদি বহু বিত্তশালী ব্যক্তি অৰ্থ আৰু ভূমি অনুদান দিয়ে। লগতে অঞ্চলটোৰ বহু মানুহেও আগবাঢ়ি আহি ধন আৰু ভূমি অনুদান দিয়ে। তাৰ পিছতে, ১৯৬৩ চনৰ ২৫ জুলাই তাৰিখে কলেজখন প্ৰতিষ্ঠা কৰা হয়। অধ্যাপক এমাজ উদ্দিন আহমেদক অধ্যক্ষ আৰু অধ্যাপক ফুলায় হোছেইনক উপাধ্যক্ষ নিযুক্ত কৰি, নাইট কলেজ হিচাপে কৈলাস ৰঞ্জন উচ্চ বিদ্যালয়ত আৰু ডে কলেজ হিচাপে ৰাম বাবুৰ জমিদাৰবাৰী (কালিধাম) ত কলেজখনৰ পাঠদান আৰম্ভ হয়।

শৈক্ষিক কাৰ্য্যকলাপ

link= ভাষা প্ৰশিক্ষণ কেন্দ্ৰ
কলেজখনৰ যাত্ৰাৰ আৰম্ভণিৰ পৰা ১৯৯২ চন পৰ্যন্ত ই ৰাজশাহী বিশ্ববিদ্যালয়ৰ অধীনস্থ আছিল। আৰম্ভণিত কেৱল আই.এ. (ইণ্টাৰমিডিয়েট আৰ্টস) শ্ৰেণী খোলাৰ অনুমতি দিয়া হৈছিল, কিন্তু কলেজখনৰ শিক্ষাৰ গুণগত মানৰ ভিত্তিত ১৯৬৫ চনত বি.এ. (ব্যাচেলৰ অফ আৰ্টস) শ্ৰেণী খোলাৰ অনুমতি দিয়া হয়। ১৯৬৭ চনত কলেজখনক নিজৰ ভবনলৈ স্থানান্তৰ কৰা হয়। ডে কলেজ হিচাপে চলি থকা কালিধামৰ জমিদাৰবাড়িখন তেতিয়াৰ পৰা ছাত্ৰাবাস হিচাপে ব্যৱহাৰ হোৱা আৰম্ভ হয়। ১৯৭০ চনত ৰাজশাহী বিশ্ববিদ্যালয়ে বি.এস-চি. (ব্যাচেলৰ অফ ছায়েন্স) কোৰ্স খোলাৰ অনুমতি দিয়ে।

১৯৮৪ চনৰ ১ নৱেম্বৰ কলেজখন ৰাষ্ট্ৰীয়কৰণ কৰা হয়। কলেজখন চৰকাৰী হোৱাৰ পাছত আগৰ তুলনাত ছাত্ৰ-ছাত্ৰীৰ সংখ্যা বহুগুণে বৃদ্ধি পায়। ১৯৯৩ চনত কলেজখন জাতীয় বিশ্ববিদ্যালয়ৰ অধিভুক্ত হয়। আৰু ১৯৯৭-৯৮ শিক্ষাবৰ্ষত বিশ্ববিদ্যালয়ৰ পৰা অনাৰ্স কোৰ্স আৰম্ভ কৰাৰ অনুমতি লাভ কৰে।

কেম্পাছ

ৰংপুৰ ষ্টেডিয়ামৰ কাষতে অৱস্থিত ৰংপুৰ চৰকাৰী মহাবিদ্যালয়ৰ মুঠ মাটিকালি ৫.২৬ একৰ। মহাবিদ্যালয়খনৰ ৪টা অট্টালিকাত মুঠ ৩৫টা কোঠা আছে, ইয়াৰে ২৩টা শ্ৰেণীকোঠা। কলেজখনত ২টা হোষ্টেল আছে। মহিলা হোষ্টেলত ১০০ আসন থকাৰ বিপৰীতে পুৰুষ হোষ্টেল পৰিত্যক্ত।

ছাত্ৰ

২০২৪ চনৰ তথ্য অনুসৰি মুঠ ১১,৩৭৫ গৰাকী ছাত্ৰ-ছাত্ৰীয়ে উচ্চতৰ মাধ্যমিক, ২,৭০০ গৰাকীয়ে স্নাতক (উত্তীৰ্ণ) পাঠ্যক্ৰমত, ৩,৩৪৫ গৰাকীয়ে স্নাতক (অনাৰ্ছ) পাঠ্যক্ৰমত, আৰু ৪৫৫ গৰাকীয়ে স্নাতকোত্তৰ পাঠ্যক্ৰমত অধ্যয়ন কৰি আছে।

লগতে চাওক

কাৰ্মাইকেল কলেজ, ৰংপুৰ

তথ্যসূত্ৰসমূহ

বাহ্যিক সংযোগসমূহ

শ্ৰেণী:বাংলাদেশ
অনৈতিকতা

অনৈতিকতা (অনৈতিকতাবাদ বুলিও কোৱা হয়) হৈছে নৈতিকতাৰ প্ৰতি উদাসীনতা, অৱজ্ঞা বা অক্ষমতাৰ অনুপস্থিতি। কিছুমানে ইয়াক কেৱল নৈতিক বা অনৈতিক নহয় বুলি কয়। অনৈতিক শব্দটোক অনৈতিকতাৰ সৈতে মিহলি কৰিব পাৰি, যিয়ে এজন ব্যক্তি বা গোটে তেওঁলোকে ভুল বুলি জনা বা বিশ্বাস কৰা কাম এটা কৰা বা ভবাক বুজায়।

মানুহ আৰু অন্যান্য প্ৰাণীৰ নৈতিকতা আৰু অনৈতিকতা বিজ্ঞানী আৰু দাৰ্শনিকসকলৰ মাজত বিতৰ্কৰ বিষয়। মানুহৰ সামৰ্থ্যক অনৈতিক বুলি ভাবিব পাৰি কাৰণ ইয়াক গঠনমূলক বা ধ্বংসাত্মক উদ্দেশ্যত অৰ্থাৎ ভাল বা বেয়া কামত ব্যৱহাৰ কৰিব পাৰি।

নৈতিক প্ৰকৃতিবাদ, নৈতিক গঠনবাদ, নৈতিক আপেক্ষিকতাবাদ আৰু নৈতিক কাল্পনিকতাবাদক অনৈতিকতাৰ মূল দিশসমূহৰ সৈতে মিল থকা নিৰ্মাণ হিচাপে উল্লেখ কৰি অনৈতিকতা নৈতিকতাৰ আন এটা ৰূপ বা ইয়াৰ ওচৰৰ ধাৰণা বুলি দাবী কৰা এটা স্থিতি আছে।

নিৰ্জীৱ বস্তু

কোনোবাই যিকোনো সত্ত্বাক বুদ্ধিমান অনৈতিক বুলি বিবেচনা কৰিব পাৰে। উদাহৰণস্বৰূপে, শিল এটা ভাল বা বেয়া কামত (যুক্তিবাদী এজেণ্টে) ব্যৱহাৰ কৰিব পাৰে, কিন্তু শিলটো নিজেই ভাল বা বেয়াও নহয়। অন্তৰ্নিহিত দৰ্শনত বস্তুগত জগতখন সহজাতভাৱে দুষ্ট বুলি প্ৰাচীন ৰহস্যবাদী ধাৰণাটোৱে নৈতিকতাক অস্তিত্বৰ ওপৰত নিজেই প্ৰয়োগ কৰিছিল আৰু আৰম্ভণিৰ খ্ৰীষ্টান ধৰ্মত ড’চেটিজমৰ ৰূপত ই এক চিন্তাৰ বিষয় আছিল, কাৰণ ই সৃষ্টি ভাল বুলি ধাৰণাটোৰ বিৰোধিতা কৰিছিল, যিটো দ্য বুক অৱ জেনেছিছত উল্লেখ কৰা হৈছে।

আইনী সত্ত্বা

নিগমসমূহক কিছুমানে অনৈতিক সত্ত্বা বুলি ভাবে। ইয়াৰ দ্বাৰা এই সংস্থাসমূহৰ কাৰ্যবাহী আৰু পৰিচালকসকলৰ "নৈতিক অজ্ঞানতা" বুজোৱা হ'ব পাৰে, বিশেষকৈ যেতিয়া নিগমসমূহক নৈতিক এজেণ্টৰ লগতে এক প্ৰকাৰৰ আইনী ব্যক্তি হিচাপেও গণ্য কৰিব পাৰি।

তথ্যসূত্ৰ

শ্ৰেণী:দৰ্শন
ৰেউট নগৰ

ৰেউট নগৰ এগৰাকী ইজৰাইলী প্ৰযোজক, সাংস্কৃতিক উদ্যোগী আৰু সামাজিক কৰ্মী, যি মূলতঃ এলজিবিটি আৰু মহিলাৰ অধিকাৰৰ ওপৰত গুৰুত্ব আৰোপ কৰে। নগৰ এলজিবিটি নিউজ চাইট ডব্লিউডিজিৰ প্ৰতিষ্ঠাপক আৰু থিয়েটাৰ প্ৰডাকচন "লেচবিহনেষ্ট"ৰ প্ৰযোজক। তেওঁ টেল আভিভ জাফা চহৰ পৰিষদৰ সদস্য।

প্ৰাৰম্ভিক জীৱন

টেল আভিভত জন্মগ্ৰহণ কৰা নগৰ আছদোদত ডাঙৰ-দীঘল হৈছিল। ২০০১–২০০৪ চনৰ ভিতৰত আইডিএফত লজিষ্টিক ইউনিটত অপাৰেচন অফিচাৰ হিচাপে বাধ্যতামূলক সামৰিক সেৱা আগবঢ়াইছিল। সেনাবাহিনী সেৱাৰ পিছত নগৰে বৰ ইলান বিশ্ববিদ্যালয়ৰ পৰা ৰসায়ন বিজ্ঞান আৰু আভ্যন্তৰীণ চিকিৎসা বিষয়ত বি এছ চি ডিগ্ৰী লাভ কৰে। ছাগট কলেজত কেপিটেল মাৰ্কেটছ আৰু বিজ্ঞাপন বিদ্যালয় "আবুদি" কলেজত ক্ৰিয়েটিভ ৰাইটিং অধ্যয়ন কৰে। পঢ়া-শুনাৰ পিছত নগৰে Saatchi & Saatchiকে ধৰি কেইবাটাও বিজ্ঞাপন কোম্পানীত কাম কৰিছিল।

কৰ্মজীৱন

২০১৪ চনত নগৰে লেচবিয়ান বাৰ আমাজনাৰ সহ-প্ৰতিষ্ঠা কৰে,য'ত তেওঁ এলজিবিটি সাংস্কৃতিক অনুষ্ঠানৰ প্ৰযোজনা কৰে। ২০১৫ চনত তেওঁ আন্তঃৰাষ্ট্ৰীয় এলজিবিটি চলচ্চিত্ৰ মহোৎসৱ টিএলভিফেষ্ট" প্ৰযোজনা কৰে আৰু মিফাল হাপাইছৰ "য়েমেই টাৰবুট" প্ৰকল্পৰ প্ৰযোজক আছিল।

জৰ্জ আভনিৰ সৈতে মিলি নগৰে ৱেবছাইট WDG.co.il – ইজৰাইলৰ একমাত্ৰ স্বতন্ত্ৰ এলজিবিটি বাতৰি ৱেবছাইট তৈয়াৰ কৰিছিল। ইজৰাইলৰ এলজিবিটি সম্প্ৰদায়ক ৰাজনৈতিক কণ্ঠস্বৰ প্ৰদান কৰিবলৈ আৰু ইজৰাইল আৰু বিশ্বৰ পৰা নিজৰ ভাষাত সম্প্ৰদায়টোলৈ খবৰ আনিবলৈ এই চাইটটো সৃষ্টি কৰা হৈছিল। ৱেবছাইটটোৱে বাস্তৱৰ বৈচিত্ৰ্য প্ৰতিফলিত কৰে, কু-সংস্কাৰসমূহ ভাঙি পেলায় আৰু ইয়াত কাৰ্য্যৰ আহ্বান, ব্যক্তিগত প্ৰবন্ধ, আৰু সম্প্ৰদায়ৰ বাবে অনুষ্ঠান আৰু কাৰ্য্যকলাপৰ বিষয়ে আপডেট অন্তৰ্ভুক্ত কৰা হয়।

তথ্যসূত্ৰ

শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:সমাজকৰ্মী
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:জীৱিত ব্যক্তি
ৰোজা লাক্সেমবাৰ্গ

ৰোজা লাক্সেমবাৰ্গ (ইংৰাজী: Rosa Luxemburg; জন্ম: ৫ মাৰ্চ ১৮৭১ – মৃত্যু: ১৫ জানুৱাৰী ১৯১৯) এজনী প’লিশ-জাৰ্মান মাৰ্ক্সবাদী দাৰ্শনিক, অৰ্থনীতিবিদ, ৰাজনীতিক, আৰু বিপ্লৱী আছিল। তেওঁ ২০শ শতিকাৰ আৰম্ভণিৰ জাৰ্মান আৰু ইউৰোপীয় সমাজবাদী আন্দোলনত এক মুখ্য চৰিত্ৰ আছিল।

শৈশৱ আৰু শিক্ষা

তেওঁ প’লেণ্ডৰ Zamość নামৰ চহৰত জন্মগ্ৰহণ কৰে, যি সেই সময়ত ৰাছিয়ান সাম্ৰাজ্যৰ অংশ আছিল। সৰুৰে পৰাই তেওঁ অপ্ৰচলিত চিন্তাধাৰাৰ সৈতে যুক্ত আছিল। পাছত তেওঁ University of Zurichত পঢ়ি ডক্টৰেট লাভ কৰে — তেওঁৰ গৱেষণাৰ বিষয় আছিল পুঁজিবাদৰ বিকাশ।

ৰাজনৈতিক জীৱন

তেওঁ জাৰ্মানীৰ চচিয়েল ডেমোক্ৰেটিক পাৰ্টি (SPD)ৰ সদস্য হিচাপে কাৰ্যকৰী ভূমিকা গ্ৰহণ কৰে, কিন্তু SPDৰ ভিতৰগত সংস্কাৰবাদী ধাৰাৰ বিৰুদ্ধে তীব্ৰ সমালোচনাত নামে।

পাছত তেওঁ কাৰ্ল লিবকনেখটৰ সৈতে মিলি স্পাৰ্টাকিষ্ট লীগ গঠন কৰে। এই সংগঠনটো জাৰ্মানীত এক বিপ্লৱী সমাজবাদ প্ৰতিষ্ঠাৰ উদ্দেশ্যে কাম কৰিছিল।

দৰ্শন আৰু মত

তেওঁ বিশ্বাস কৰিছিল যে সামাজিক বিপ্লৱ জনসাধাৰণৰ সক্ৰিয় অংশগ্ৰহণৰ জৰিয়তে হওয়া উচিত। তেওঁ লেনিনৰ নেতৃত্বত বলশেভিক বিপ্লৱৰ কিছুমান একনায়কতামূলক দিশৰ সমালোচনা কৰিছিল। তেওঁ লিখিছিল —
“Freedom is always and exclusively freedom for the one who thinks differently.”

মৃত্যু

১৫ জানুৱাৰী ১৯১৯ তাৰিখে, জাৰ্মান বিপ্লৱৰ সময়ত, ৰাষ্ট্ৰবাদী Freikorps সৈন্যবাহিনীৰ দ্বাৰা ৰোজা লাক্সেমবাৰ্গক বন্দী কৰি হত্যা কৰা হয়। তেওঁৰ মৃতদেহ এটা খালত পেলাই দিয়া হৈছিল।

ঐতিহাসিক প্ৰভাৱ

তেওঁক বিশ্ব সমাজবাদী ইতিহাসৰ অন্যতম মুখ্য মহিলা নেত্ৰী হিচাপে গণ্য কৰা হয়। Rosa Luxemburg Foundation আৰু বহু আন্তৰ্জাতিক সমাজবাদী সংগঠনে আজিও তেওঁৰ চিন্তাধাৰাক আগবঢ়াই লৈ গৈ আছে।

উৎস

শ্ৰেণী:দাৰ্শনিক
শ্ৰেণী:বিপ্লৱী
শ্ৰেণী:ৰাজনীতিবিদ
শ্ৰেণী:জাৰ্মানী